stanford-oval/wikipedia huggingface dataset:
בז אפלומדו
תזונה

הבז הוא דורס הניזון ממיני חרקים וחולייתנים קטנים ובעיקר עופות אחרים. שיטות הציד שלו הם הסתערות מהירה ולעיתים גם מרדף אחרי טרפו, הוא גם יעוט על חיות הבורחות משריפות טבע. בכמה מקרים כמה בזים יצודו יחדיו, בדרך כלל בני זוג, כדי להגדיל את הסיכוי לתפוס את הטרף. בז זה גם נצפה עוקב אחרי זאב הרעמה וחוטף ציפורים שנמלטות מהזאב. נקבות הבז גדולות מהזכרים ובמקרים נדירים יקטלו טרף גדול יותר למשל אנפית בקר או צ'צ'לקה.
הערות שוליים

↑  בז אפלומדו באתר הרשימה האדומה של IUCN
| --- | --- |
בקרת זהויות :  NLI: 987007579133205171
בתולים (סרט)

| --- | --- |

כרזת הסרט
 בימוי:  מאור זגורי
 הופק בידי:  רונן בן טל משה אדרי ליאון אדרי
 תסריט:  מאור זגורי
 עריכה:  עופר זר רון עומר
 שחקנים ראשיים:  מאור לוי חן אמסלם-זגורי עמוס תמם ליאנה עיון אור עדי איתמר קיגלר
 מוזיקה:  אורן בן דוד
 צילום:  בועז יהונתן יעקב
 מדינה:  ישראל ישראל
 חברת הפקה:  בן טל הפקות
 הקרנת בכורה:  17 בנובמבר 2022
 משך הקרנה:  120 דקות
 שפת הסרט:  עברית
 סוגה:  דרמה, קומדיה
 דף הסרט ב־IMDb
בתולים הוא סרט קולנוע דרמה ישראלי, שיצא לאקרנים ב-17 בנובמבר 2022. בסרט משתתפים מאור לוי וחן אמסלם-זגורי כשלצידם משתתפים עמוס תמם, ליאנה עיון ועוד. את הסרט ביים וכתב מאור זגורי וזהו סרטו הקולנועי הראשון.
הסרט היה מועמד לחמישה פרסי אופיר – הבמאי הטוב ביותר, השחקן הראשי הטוב ביותר, התסריט הטוב ביותר, העיצוב האומנותי הטוב ביותר, והצילום הטוב ביותר כשהצלם בועז יהונתן יעקב זכה בפרס האחרון.
הסרט דומה בעלילתו למחזה שהצגה זגורי בעת לימודיו בבית הספר למשחק של סמינר הקיבוצים, העוסקת בזכרונות נעורים, אובדן התמימות והבתולים.
עלילה

הסרט מספר את סיפור התבגרותו של נער רגיש ויחסיו עם אימו בשנה בה הוא מגלה את מיניותו. סיפור על אשמה וחרטה אותן הוא נושא בתרמילו במסעו לאבד את בתוליו ביישוב בערבה. על רקע נופי המדבר, בישראל של שנות ה-90, בין מציאות להזיה, הוא נסחף לתוך מערבולת ארוטית של גילויי הגוף והנפש. במטרה להתעמת עם עברו ולהיפרד מנעוריו.
במהלך הסרט מתגלה כי אחיו נהרג על ידו לפני שנים רבות אבל הוא מדבר איתו כתוצאה ממחלתו הסכיזופרנית.
דמויות

הנער (מאור לוי) – הדמות הראשית של הסרט. לא מצוין שמו של הנער במהלך הסרט. סכיזופרן.
האימא (חן אמסלם-זגורי) – אימו של הנער. מתאבדת במהלך הסרט.
האבא (עמוס תמם)
מיה (ליאנה עיון) – נערה פרי דמונו של הנער
עוז (אור עדי) – אחיו הקטן של הנער. בסוף הסרט מתגלה כי הוא נהרג על ידי הנער מספר שנים לפני עלילת הסרט וכי כעת הוא פרי דמיונו של הנער.
יואב מונבז (איתמר קיגלר) – חברו של הנער אשר מלמד אותו כיצד לאונן. גם הוא מדומיין על ידי "ילד", הנער.
הערות שוליים

↑  דנית אמינוף, בתולים: התבגרות בלי קלישאות, באתר הארץ, 28 בספטמבר 2009
↑  צבי גורן, "בתולים - איך במאי נולד", , ביקורת תיאטרון באתר "הבמה"
פרו בול

פרו בול (באנגלית: Pro Bowl) הוא משחק ראווה שנתי במתכונת פוטבול דגלים שנערך בין שחקנים נבחרים מליגת ה-NFL, ליגת הפוטבול המקצוענית של ארצות הברית.
בחירת נבחרות האולסטארס

עד שנת 1995 נבחרו השחקנים בהצבעה של השחקנים והמאמנים בלבד. החל משנת 1995 גם האוהדים יכולים להצביע ולבחור את השחקנים על פי תפקיד, דרך אתר האינטרנט הרשמי של ה-NFL, הצבעת הקהל מהווה שליש מהקולות, שליש נוסף ניתן להצבעת המאמנים והשליש האחרון להצבעת השחקנים.
השחקן המצטיין של הפרו בול

פרס לשחקן הבולט נהוג מ-1951 כשבסוף המשחק נבחר ה-MVP של משחק הפרו בול. בשנים 1957–1971 הוענקו שני פרסים נוספים לרץ המצטיין ולשחקן הבולט בקו הקדמי של ההגנה. ב-1972 נבחרו שחקנים מצטיינים הן להגנה והן להתקפה ומשנת 1973 ניתן התואר לשחקן אחד בלבד.
היסטורית המשחק

משחק האול סטארס הראשון היה ב-1938 בתקופה זו המשחק עוד לא כונה פרו בול. המשחק היה בין הקבוצה המחזיקה בתואר אלופת ה-NFL לבין קבוצת כוכבים מכל קבוצות הליגה (למעט אלופת הליגה). המשחקים שוחקו עד 1942 ונפסקו עד שנת 1950. ב-1950 חודשו המשחקים ושמם שונה לפרו בול. בשלוש השנים הראשונות המשחקים היו בין קבוצות אולסטארס של שתי החטיבות ובשנת 1953 שונה אופן המשחק לנבחרת האולסטארס של המזרח נגד נבחרת האולסטארס של המערב (כפי שנהוג במשחק האולסטאר של ה-NBA). לאחר איחוד ליגת ה-NFL עם ליגת ה-AFL ב-1970 שונה שוב אופן המשחק למשחק בין האולסטארס של ה-NFC לאולסטארס של ה-AFC. ב-2014 שונתה המתכונת והליגה בחרה שני קפטנים (ג'רי רייס ודיון סאנדרס) שבחרו את השחקנים לקבוצות שלהם על פי סדר שנקבע בהגרלה. ב-2017 חזר הפורמט למשחק בין כוכבי ה-NFC ל-AFC.
הפרו בול שוחק לאורך השנים אחרי משחק הגמר (הסופרבול) וסגר את עונת המשחקים, לקראת עונת 2009/10 נקבע כי בשנה זו יערך המשחק שבוע לפני הסופרבול. משנת 1980 עד שנת 2009 משחקי הפרו בול שוחקו באצטדיון אלוהה שבעיר הונולולו בהוואי. המשחק של עונת 2010 שוחק באצטדיון של המיאמי דולפינס והחל מעונת 2011 המשחקים חזרו להוואי.
החל מעונת 2023, שונה הפורמט כך שהמשחק נערך במתכונת פוטבול דגלים.
פייטון מאנינג מייצג את ה-AFC בפרו בול של 2006
השמנת יתר חולנית

| --- | --- |

איור מתוך ספר רפואה משנת 1897 המתאר אדם הסובל מהשמנת יתר
 תחום:  אנדוקרינולוגיה 
 טיפול:  chlorphentermine  Dirlotapide  lorcaserin hydrochloride  mazindol  (RS)-diethylpropion  phendimetrazine  אורליסטט  (+)-norephedrin  מתאמפטמין  phentermine  benzphetamine  weight loss treatment 
 קישורים ומאגרי מידע
 eMedicine:  article/123702 
 DiseasesDB:  9099
 MeSH:  C23.888.144.699.500
 MedlinePlus:  003101
 OMIM:  601665
 סיווגים
 ICD-10:  E66
 ICD-11:  5B81 
 
גבר הלוקה בהשמנת יתר חולנית; גובהו 1.77 מטר, משקלו 182 קילוגרם ומדד ה-BMI שלו 46
השמנת יתר חולנית (לפי קביעת האקדמיה ללשון העברית: אַבֶּסֶת) מוגדרת כמשקל הגבוה ב-45 ק"ג או 100% מעל המשקל האידיאלי הנקבע לפי טבלאות משקל גובה.
הגדרה מקובלת נוספת היא לפי חישוב מדד מסת הגוף – BMI (המחושב על ידי חלוקת המשקל בק"ג בגובה במטרים בריבוע). לפי מדד זה השמנת יתר חולנית היא ערך BMI גבוה מ-35 עם מחלות נלוות או ערך BMI גבוה מ-40; השמנת יתר חולנית קיצונית – ערך BMI גבוה מ-50; השמנת יתר חולנית קיצונית ביותר – ערך BMI גבוה מ-60.
שכיחות

שיעור ההשמנה בעולם עולה בקצב מהיר, עד כדי כך שיש המכנים את תופעת ההשמנה – מגפה. כ-1.7 מיליארד אנשים בעולם סובלים מהשמנה ומתוכם 300 מיליון סובלים מהשמנת יתר. תופעת ההשמנה חמורה בארצות הברית – שני שלישים מהאוכלוסייה סובלים מעודף משקל, מחציתם סובלים מהשמנה, 23 מיליון סובלים מהשמנת יתר ו-8 מיליון מהשמנת יתר חולנית.
העלייה בשכיחות השמנת היתר גורמת לעלייה ברמות התחלואה והתמותה באוכלוסייה. זאת משום שלעלייה בשכיחות השמנת היתר נלווית גם עלייה בסיבוכים כגון סוכרת, היפרליפידמיה, יתר לחץ דם, דום נשימה בשינה, מחלות לב, שבץ מוחי, אסתמה, כאבי גב תחתון, מחלות ניווניות במפרקים נושאי משקל, סוגי סרטן מסוימים, דיכאון, בעיות פריון וסיבוכים נוספים. תחלואות נילוות להשמנת יתר מביאות לתמותה של 2.5 מיליון איש בשנה ברחבי העולם. תוחלת החיים של החולים הסובלים מהשמנה נמוכה באופן משמעותי מכלל האוכלוסייה. אדם בן 25 הסובל מהשמנת יתר חולנית צפוי לחיות 12 שנים פחות מאדם רזה בן גילו.
מספר מחקרים בתחום סוציולוגיה של הגוף מציינים שאנשים בעלי השמנת יתר עלולים לסבול מאפליה בתחום קבלת עבודה, טיפול רפואי וחיי יום יום
גורמים

הסיבה להשמנת יתר טרם נמצאה. כפי הנראה מעורבים גורמים רבים. אנשים הסובלים מהשמנת יתר הם בעלי רף גבוה לצבירת מאגרי אנרגיה. הרף הגבוה נובע מפעילות נמוכה של מנגנון חילוף חומרים, ניצול נמוך של אנרגיה, צריכת קלוריות גבוהה או שילוב הגורמים הנ"ל.
להשמנת יתר ישנם מאפיינים תורשתיים. ככל הנראה, השמנת יתר היא תוצאה של שילוב גורמים גנטיים, פסיכולוגיים, סביבתיים, חברתיים ותרבותיים המביאים להפרעה בוויסות התיאבון והפרעה במנגנון חילוף החומרים, ולאו דווקא חוסר שליטה של החולה.
נמצא קשר בין כמות נמוכה של קולטני דופמין מסוג D2, להשמנת יתר. עם זאת, לא ניתן לדעת האם הירידה בכמות הקולטנים היא הגורם או התוצאה של השמנת היתר.
בישראל

כ-3% מאוכלוסיית ישראל (כ-200,000 איש, נכון לתחילת שנות ה-2000) סובלים מהשמנת יתר חולנית, ומצב זה תורם לעלייה בשכיחות של מחלות נוספות כגון יתר לחץ דם, סוכרת ומחלות לב.
ראו גם

ג'ון ברוור מינוץ'
קרול יאגר
הערות שוליים

↑  למד לשונך 87: לקט מונחי רפואה שאושרו בשנת תשע"א (2010), באתר האקדמיה ללשון העברית, ‏14 ביולי 2011
1 2 3  Wang, G. J., Volkow, N. D., Logan, J., Pappas, N. R., Wong, C. T., Zhu, W., ... & Fowler, J. S. (2001). Brain dopamine and obesity. The Lancet, 357(9253), 354-357.
↑  Giddens, Duneier, Appelbaum, and Carr. (2009). Introduction to Sociology, Seventh Edition. New York, London: W. W. Norton. Pg. 566-572.
| משקל גוף |
| --- | --- | --- |
| תת-משקל | ירידה במשקל · קכקסיה · תת-תזונה · תת-ספיגה · אנורקסיה (סימפטום) · דלדול שרירים · ניוון שרירים · רעב |  |
| עודף משקל | עלייה במשקל · השמנת יתר חולנית · פוליפגיה · השמנה בטנית · השמנת יתר בקרב ילדים |  |
| הפרעות אכילה | אנורקסיה נרבוזה · בולימיה נרבוזה · אורטורקסיה נרבוזה · הפרעת אכילת יתר · EDNOS |  |
| מידות הגוף | מדד מסת גוף (BMI)‏ · מדד נפח גוף (BVI) · יחס מותניים-ירכיים‎ · מידות בגדים |  |
| שמירה על משקל גוף בריא | דיאטת הרזיה · פעילות גופנית · שאיבת שומן · ניתוח מעקף קיבה |  |
| נושאים קשורים | הפרעות מטבוליות · הפרעות תזונתיות · מחלות אנדוקריניות · תנגודת לאינסולין · תסמונת מטבולית · סוכרת מסוג 2‎ · אורח חיים בלתי פעיל · דימוי גוף |  |
| --- | --- |
בקרת זהויות :  NLI: 987007541001105171  BnF: cb11932876d (data)  GND: 4016953-4  LCCN: sh85093646  NARA: 10644509  NDL: 00563199  NKC: ph123583 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יוהאן ארנסט גאליארד

| --- | --- |
 לידה:  1687 צלה, הרפובליקה הפדרלית של גרמניה 
 פטירה:  18 בפברואר 1749 (בגיל 62 בערך) לונדון, ממלכת בריטניה הגדולה 
 מוקד פעילות:  גרמניה 
 זרם:  המוזיקה הקלאסית בתקופת הבארוק 
 שפה מועדפת:  גרמנית 
 כלי נגינה:  אבוב 
 
יוהאן ארנסט גאליארד (בגרמנית: Johann Ernst Galliard;‏ 1687 או 1666 – 18 בפברואר 1747) היה מלחין ואבובן גרמני.
ביוגרפיה

גאליארד נולד בצלה שליד הנובר, בנו של יצרן פאות צרפתי. הוא למד נגינה בחליל ואבוב אצל פייר מארשל, שהיה נגן בתזמורת החצר של צלה, אליה הצטרף גאליארד עצמו בשנת 1698. את הכשרתו כמלחין החל בגיל 15, אצל פארינלי, המנהל המוזיקלי בחצר הנובר, והאב אגוסטינו סטפאני. לאחר שתזמורת צלה התפרקה בשנת 1706, יצא גאליארד ללונדון כנגן בהרכב הקאמרי של גיאורג, נסיך דנמרק, בעלה של המלכה אן. נוסף לכישורי ההלחנה שלו, היה גאליארד גם אבובן ונגן חלילית מחונן ונראה ששלט גם בכלי מקלדת, כי אחרי מות נגן העוגב של בית סומרסט בשנת 1710, התמנה לקאפלמייסטר שם.
גאליארד קידם את הקריירה המוזיקלית שלו כאשר ביצע אחת מיצירותיו המקוריות. הסונאטה שלו לאבוב ושני בסונים בוצעה לראשונה באחד הקונצרטים של פארינלי. קרבתו ונוכחותו התדירה בארמון המלכותי עשוהו לדמות מוכרת בחברה הגבוהה האנגלית. לכבוד ניצחונות במלחמה, חיבר גאליארד טה דאום, יובילאטה ועוד שלושה מזמורי הודיה, כנראה לקאפלה של בית סומרסט.
השתתפותו בהקמתה של האקדמיה למוזיקה עתיקה בישרה גדולות וטובות לגאליארד. אף על פי כן, במאבק על מעמד ניהול חובק-מלכות, הפסיד גאליארד את המשרה לאישים רמי מעלה כמו הנדל ובונונצ'יני. הוא כתב את המוזיקה ל"קליפסו וטלמכוס" (מתוך אוסף הפרטיטורות הדיגיטלי של ספריית סיבלי למוזיקה) לבקשת חברו, המשורר ג'ון יוז. על אף שבחי עמיתיו, ההצגה הייתה כישלון. כתוצאה מכך, שב גאליארד להתמקד בנגינת אבוב. הוא הצטרף לאופרה האיטלקית של הנדל ב-1713 כאבובן סולן והנדל חיבר לו קטעי אובליגאטו ב"תזיאוס" שלו. גאליארד חיבר עוד כמה קנטטות לטקסטים מאת יוז וויליאם קונגריב. הוא פרסם אופרה, מוזיקה ל"מזמור בוקר של אדם וחוה" מתוך גן העדן האבוד של ג'ון מילטון ומספר רב של מחזות פנטומימה, שאותם הוציא מתחת ידיו לפי חוזה עם ג'ון ריץ', המנהל רב-התושייה של תיאטרון לינקולן'ס-אין-פילדס, בשנים 1723-1730, שיתוף פעולה עם המחזאי לואיס תאובלד. משנת 1732 הוצגו מחזות הפנטומימה האלה בהצלחה רבה גם בקובנט גארדן, והצלחתם נמשכה עד לפרישתו של ריץ' בשנת 1761. מחזות אלה כללו בדרך כלל שירת אלים ואלות בלוויית מימיקה של בני תמותה. לא היו בהם קטעי דיבור.
יצירות

יצירותיו הכליות של גאליארד שיצאו לאור הן:
שש סונאטות לחליל ובסו קונטינואו
שישה קטעי סולו לצ'לו
שש סונאטות לבסון וצ'לו עם בסו קונטינואו לצ'מבלו (מתוך אוסף הפרטיטורות הדיגיטלי של ספריית סיבלי למוזיקה)
הערות שוליים

↑  רוג'ר פיסק וריצ'רד קינג, "יוהאן ארנסט גאליארד" במילון גרוב למוזיקה ומוזיקאים אונליין
↑  שם
↑  שם
| --- | --- |
בקרת זהויות :  NLI: 987007282016305171  PLWABN: 9810559887005606  BIBSYS: 2129488  BNE: XX1757857  BnF: cb139589028 (data)  CiNii: DA10151294  GND: 134380886  ISNI: 0000 0001 0884 1144  LCCN: n50083207  MusicBrainz: a43679b7-af58-410a-ad60-52f616613657  NDL: 01161503  NKC: xx0169614  NTA: 096502371  SELIBR: 137897  SNAC: w628137z  SUDOC: 161021336  Trove: 829624  VIAF: 17414384   WorldCat (עם VIAF): 17414384
Spice World – 2019 Tour

Spice World – 2019 Tour הוא סיבוב ההופעות החמישי של להקת הספייס גירלז. סיבוב ההופעות הוכרז לראשונה בנובמבר 2018. סיבוב ההופעות החל ב-24 במאי 2019 והסתיים ב-15 ביוני, כשבמהלכו הופיעה הלהקה 13 פעמים. הסיבוב הוא ההופעה המשותפת הראשונה של הלהקה מאז טקס הסיום של אולימפיאדת לונדון בשנת 2012. ויקטוריה בקהאם לא השתתפה במסע ההופעות עקב התחייבויות קודמות.
רשימת שירים

"Spice Up Your Life"
"If U Can't Dance"
"Who Do You Think You Are"
"Do It"
"Something Kinda Funny"
(Move Over (interlude
(Sound Off (interlude
"Holler"
(Queer Tango (interlude
"Viva Forever"
"Let Love Lead the Way"
"Goodbye"
"Never Give Up on the Good Times"
"We Are Family"
"Love Thing"
"The Lady Is a Vamp"
(The Last Waltz (interlude
"Too Much"
"Say You'll Be There"
"2 Become 1"
(Girl Power (interlude
"Stop"
"Mama"
"Wannabe"
רשימת ההופעות

| תאריך | עיר | מדינה | אולם | צופים | הכנסה בדולרים |
| --- | --- | --- | --- | --- | --- |
| 24 במאי 2019 | דבלין | אירלנד | קרוק פארק | 74,186 | 8,070,740 |
| 27 במאי 2019 | קארדיף | ויילס | אצטדיון המילניום | 50,215 | 4,716,720 |
| 29 במאי 2019 | מנצ'סטר | אנגליה | אצטדיון איתיחאד | 150,955 | 16,507,300 |
| 31 במאי 2019 | מנצ'סטר | אנגליה | אצטדיון איתיחאד | 150,955 | 16,507,300 |
| 1 ביוני 2019 | מנצ'סטר | אנגליה | אצטדיון איתיחאד | 150,955 | 16,507,300 |
| 3 ביוני 2019 | קובנטרי | אנגליה | ריקו ארנה | 69,748 | 7,168,390 |
| 4 ביוני 2019 | קובנטרי | אנגליה | ריקו ארנה | 69,748 | 7,168,390 |
| 6 ביוני 2019 | סנדרלנד | אנגליה | אצטדיון האור | 45,429 | 4,512,900 |
| 8 ביוני 2019 | אדינבורו | סקוטלנד | אצטדיון מאריפילד | 55,211 | 6,038,050 |
| 10 ביוני 2019 | בריסטול | אנגליה | אצטדיון אשטון גייט | 29,642 | 3,618,380 |
| 13 ביוני 2019 | לונדון | אנגליה | אצטדיון ומבלי | 221,971 | 27,571,100 |
| 14 ביוני 2019 | לונדון | אנגליה | אצטדיון ומבלי | 221,971 | 27,571,100 |
| 15 ביוני 2019 | לונדון | אנגליה | אצטדיון ומבלי | 221,971 | 27,571,100 |
| סה"כ | סה"כ | סה"כ | סה"כ | 697,357 | 78,203,580 |
הערות שוליים

↑  Viva forever! Spice Girls officially announce reunion tour for 2019, Entertainment Weekly, 5 November 2018
↑    Corrine Corrodus, ‏The Spice Girls are reuniting for a UK tour, without Victoria Beckham, The Telegraph, 28 August 2018
| ספייס גירלז |
| --- | --- | --- |
| מל בי • ויקטוריה בקהאם • אמה בנטון • מלאני סי • ג'רי האליוול   דיסקוגרפיה • שירים • פרסים ומועמדויות • פילמוגרפיה | מל בי • ויקטוריה בקהאם • אמה בנטון • מלאני סי • ג'רי האליוול   דיסקוגרפיה • שירים • פרסים ומועמדויות • פילמוגרפיה |  |
| אלבומי אולפן | Spice • Spiceworld • Forever |  |
| אלבומי אוסף | Greatest Hits |  |
| אלבומי וידאו | One Hour of Girl Power • Girl Power! Live in Istanbul • Live at Wembley Stadium |  |
| סינגלים | "Wannabe" • "Say You'll Be There" • "2 Become 1" • "Mama" • "Who Do You Think You Are" • "Spice Up Your Life" • "Too Much" • "Stop" • "Viva Forever" • "Goodbye" • "Holler" • "Let Love Lead the Way" • "Headlines (Friendship Never Ends)" |  |
| השתתפות בסינגלים | "(How Does It Feel to Be) On Top of the World" • "It's Only Rock 'n Roll (But I Like It)" |  |
| סינגלים שיווקיים | "Step to Me" • "Move Over" |  |
| סיבובי הופעות | Girl Power! Live in Istanbul • Spiceworld Tour • Christmas in Spiceworld Tour • The Return of the Spice Girls Tour • Spice World – 2019 Tour |  |
| פילמוגרפיה | Spice World • Giving You Everything |  |
אנגלה פוסטמה

אנגלה פּוֹסְטְמָה (בהולנדית: Angela Postma; נולדה ב-6 באוגוסט 1971 באדה) היא שחיינית עבר הולנדית. אלופת אירופה (בריכת 25 מטר) (סטוונגר 1994) במשחה ל-50 מטר פרפר.
קריירה > 1994 > אלופת אירופה (בריכת 25 מטר)

באליפות אירופה (בריכת 25 מטר) שנערכה בסטוונגר, נורווגיה בשנת 1994 זכתה פוסטמה ב-3 מדליות, אחת מכל סוג. מדליית זהב במשחה ל-50 מטר פרפר בתוצאה של 27.48 שניות, לפני מרטינה מורבצובה מסלובקיה (27.84 שניות), מדליית כסף במשחה ל-50 מטר חופשי בתוצאה של 25.52 שניות, אחרי סנדרה וולקר מגרמניה (25.29 שניות) ומדליית ארד במשחה שליחות 4X50 מטר חופשי, אחרי גרמניה ושוודיה.
קריירה > 1995 > סגנית אלופת עולם (בריכת 25 מטר)

באליפות העולם (בריכת 25 מטר) שנערכה בריו דה ז'ניירו, ברזיל בשנת 1995 היא זכתה במדליית כסף במשחה ל-50 מטר חופשי. בתוצאה של 25.10 שניות, אחרי לי ג'ינגהי מסין (24.62 שניות) ולפני סנדרה וולקר (25.21 שניות).
באליפות אירופה שנערכה בווינה באותה שנה היא זכתה במדליית ארד במשחה ל-50 מטר חופשי בתוצאה של 25.86 שניות, אחרי לינדה אולפסון משוודיה (25.76 שניות) ופרנציסקה ואן אלמסיק גרמניה (25.80 שניות).
קריירה > 1996

באולימפיאדת אטלנטה (1996) היא סיימה במקום עשירי במשחה ל-50 מטר חופשי בתוצאה של 25.82 שניות.
קריירה > 1998

באליפות העולם שנערכה בפרת', אוסטרליה בינואר 1998 היא סיימה פעמיים במקום חמישי, במשחה ל-50 מטר חופשי בתוצאה של 25.67 שניות ובמשחה שליחות 4x100 מטר חופשי בתוצאה של 3:44.64 שניות, כשחיינית שנייה היא שחתה ב"זינוק שליחות" תוצאה של 56.85 שניות ובמקום שישי במשחה שליחות 4x100 מטר מעורב בתוצאה של 4:11.73 דקות, לאחר ששחתה את סגנון הגב בתוצאה של 1:05.18 דקות.
באליפות אירופה (בריכת 25 מטר) שנערכה בשפילד, אנגליה בדצמבר אותה שנה היא זכתה במדליית כסף במשחה שליחות 4X50 מטר חופשי.
יוסף כרמון

| --- | --- |

יוסף כרמון מקבל את פרס שח"ם על מפעל חיים לשנת 2019
 לידה:  14 ביוני 1933 כ' בסיוון ה'תרצ"ג פולין ראדום, פולין 
 פטירה:  2 במרץ 2022 (בגיל 88) כ"ט באדר א' ה'תשפ"ב ישראל תל אביב-יפו, ישראל
 שם במה:  יוסף כרמון
 סוגה מועדפת:  תיאטרון
 מדינה:  ישראל 
 תקופת הפעילות:  1952–2019 (כ־67 שנים)
 צאצאים:  אסף קורמן 
 מספר צאצאים:  4 
 פרסים והוקרה:  ראה פסקה
 פרופיל ב-IMDb
 
עם רבקה גור בהצגה "אשכבה" בתיאטרון הקאמרי
עם רבקה גור בסרט "חיותה וברל"
יוסף כרמון (קורמן; 14 ביוני 1933, כ' בסיוון ה'תרצ"ג – 2 במרץ 2022, כ"ט באדר א' ה'תשפ"ב) היה שחקן תיאטרון, קולנוע וטלוויזיה ובמאי ישראלי; מגדולי השחקנים של התיאטרון הקאמרי.
ביוגרפיה

נולד בשם יוסף קורמן בשנת 1933 בראדום שבפולין למשפחת בורסקאים אמידה, בן לאחר ארבע בנות. הוריו ושלוש מאחיותיו נרצחו בטרבלינקה, והוא ואחותו ניצלו לאחר שהוריו הסתירו אותם אצל השכנים הגויים. ב-1946, לאחר מלחמת העולם השנייה, עלה לארץ ישראל באונייה עם קבוצת יתומים מהשואה, והתגורר בקיבוץ דגניה ב', שם למד ועבד בלול ובנגרות. בצה"ל שירת כלוחם. במהלך שירותו הצבאי הופיע בהצגה עם צוות הווי שביימה ימימה מילוא, והיא יעצה לו להגיע לתיאטרון הקאמרי לאחר שחרורו. לאחר שחרורו מצה"ל התקבל לסטודיו הדרמטי של התיאטרון הקאמרי ולמד שם אצל פיטר פריי. בסוף שנות החמישים השתלם בלונדון, במשך שנה, בבימוי.
ביוגרפיה > בתיאטרון

החל את דרכו בתיאטרון הקאמרי, שם שיחק בין השנים 1953–1958. ב-1958 יצא לשנת השתלמות בלימודי משחק באקדמיה למוזיקה ולאמנויות הדרמה של לונדון במימון התיאטרון. כשחזר לישראל לא חזר לשחק בקאמרי. ב-1961 שיחק בתיאטרון חיפה במשך שנה כשגילם את אנדריי בהצגה "אנדורה" מאת מקס פריש שביים יוסף מילוא. ב-1962 גילם את קאלימקו בהצגה "שורש כל רע" מאת חיים חפר, דן בן אמוץ ויורם מטמור (ע"פ המחזה לה מנדראגולה של מקיאבלי) שביים שמואל בונים במועדון החמאם. עבר לשחק בתיאטרון העונות: ב-1963 גילם את קוביאלו בהצגה "ארלקינו" שכתב וביים נסים אלוני, וב-1964 שיחק בהצגה "אל תגעו בנוימן" מאת שבתי טבת שביים נסים אלוני. ב-1965 חזר לשחק בקאמרי עד לפרישתו לגמלאות ב-2014. כרמון היה שחקן בתיאטרון הקאמרי במשך יותר מ-50 שנה, במהלכן השתתף בכ-40 הצגות, 17 מהן מאת חנוך לוין. בין תפקידיו הידועים הוא תפקיד הזקן במחזה "אשכבה", אותו גילם משנת 1999 עד שנת 2014.
ביוגרפיה > בתיאטרוני ישראל

בצוותא: ב-1971 שיחק בהצגה "התור" מאת ישראל הורוביץ שביימה עדנה שביט.
בתיאטרון שידורי ישראל: ב-1975 שיחק בהצגה "סטלה" מאת משה בן שאול שביים רם לוי.
בתיאטרון החאן: ב-1977 שיחק בהצגה "פנשן" מאת דייוויד הר שביים חנן שניר.
ב-2000 השתתף בהצגת "קורצ'אק ידיד הילדים" מאת ניצן כהן וצביקה קורמן ובבימיו של קורמן, בהפקת נאוה הפקות.
בפסטיבל פותחים מסך: ב-2002 שיחק בהצגה "קלון האדם" מאת רודיה קוזלובסקי שביים אלון אופיר בפסטיבל פותחים מסך 3.
בסמינר הקיבוצים: ב-2003 שיחק וביים את ההצגה "חפץ" מאת חנוך לוין.
בתיאטרון תמונע: ב-2006 גילם את הלפרין וגם ביים את ההצגה "הלפרין וג'ונסון" מאת ליונל גולדשטיין.
בתיאטרון ארצי לנוער: ב-2007 שיחק בהצגה "שורשים" מאת ניצן כהן וצביקה קורמן שגם ביים.
בתיאטרון הקיבוץ: ב-2007 שיחק בהצגה "בראשית" – הצגת תיאטרון-מחול לילדים שעלתה במרכז סוזן דלל.
ביוגרפיה > בקולנוע ובטלוויזיה

ב-1963 שיחק בסרט "אף מילה למורגנשטיין" שכתבו גבריאל דגן ואריקה עויזרמן וביימו אריה אליאס ובן עויזרמן. ב-1972 שיחק בסרט "לאן נעלם דניאל וקס?" שכתב וביים אברהם הפנר, ושיחק בסרט "עזית הכלבה הצנחנית" שכתבו עוזי פיטמן ובועז דוידזון שגם ביים, ע"פ ספרו של מוטה גור. ב-1977 שיחק בסרט "דודה קלרה" שכתב וביים אברהם הפנר; שיחק בסרט "קשר הדבש" שכתב אריה קרישק וביים יעוד לבנון, ושיחק בסרט "מסע אלונקות" שכתבו קובי ניב, דני הורוביץ וג'אד נאמן שגם ביים. ב-1978 שיחק בהצגת הטלוויזיה "משחק אחשוורוש – פורים שפיל" שכתב יעקב שבתאי וביים שמואל בונים, בסרט "שרגא קטן" שכתב וביים זאב רווח ע"פ מחזה מאת הלל מיטלפונקט, ובסרט "פנטסיה על נושא רומנטי" מאת חנוך לוין שביים ויטק טרץ'.
ב-1987 שיחק בסרט "פוטו רומן" שכתב אסי דיין וביים טל רון, ובסרטה של ציפי טרופה, "תל אביב - ברלין". באותה שנה שיחק בפרק "מסדר זיהוי" בסדרה "סיפורים לשעת לילה מאוחרת" שכתב וביים מיקי בהגן. ב-1991 גילם את בני בראון בסרט "זמן אמת" שכתב בני ברבש וביים אורי ברבש. ב-1992 שיחק בסרט "רוקד על החוף" שכתב וביים שמואל בנית. ב-1993 גילם את רמירז בסרט "הירושה" שכתב צביקה קרצנר (ע"פ ספר שכתב אבי טולדנו) וביים אמנון רובינשטיין. ב-1994 שיחק בסרט "ארץ חדשה" שכתב קובי ניב וביימה אורנה בן דור. ב-1997 גילם את שמואל גרין בסרט "מר באום" שכתב וביים אסי דיין ושיחק בסרט "צדק מוחלט" שכתב יואב הלוי וביים ארנון צדוק. ב-1998 גילם רב בסדרה "ארץ קטנה איש גדול" שכתבו יואב כ"ץ, מאיה הפנר ואברהם הפנר שגם ביים. בשנת 1999 שיחק בסרט הטלוויזיה האמריקאי "לנסקי", אודות חיו של הגנגסטר מאיר לנסקי שכתב דייוויד מאמט לרשת HBO.
ב-2001 שיחק בסרט "אינג'יל" שכתב פיני עדן וביים ארנון צדוק, ושיחק בקלטת הילדים "חלב ודבש" שכתב וביים יענקל'ה קליין. ב-2003 גילם את שוורץ בסרט "עלילה" שכתבו מארי-ז'וזה סנסלם ועמוס גיתאי שגם ביים, ע"פ הספר "מחזיר אהבות קודמות" מאת יהושע קנז. ב-2006 גילם את צבי בסרט "אדמה משוגעת" שכתב וביים דרור שאול, ושיחק בסרט התעודה "הימנית האחרונה של מכס בר" שכתב וביים אבידע לבני. ב-2007 גילם את אברהם וסרמן בסרט הטלוויזיה "וסרמן איש הגשם" שכתב דוד אקרמן וביימה עידית שחורי. ב-2008 שיחק בסרט הקצר "מותה של שולה" שכתב וביים בנו, אסף קורמן. ב-2008 גילם את מוישל'ה בסדרה "חקירה פנימית" שכתב עמית גור וביים אליאב לילטי. ב-2009 שיחק בסרט הקצר "סגל" שכתב וביים יובל שני.
ב-2011 גילם את יוז'י היצלפלד בסדרה "גבוה וגרינבאום" שביים דניאל אדר ושיחק בסרט "עדות" שכתבו עופר עין גל ושלומי אלקבץ שגם ביים. ב-2012 גילם את צבי שטארק בסרט "ד"ר פומרנץ" שכתב וביים אסי דיין, גילם את אלימלך בן בסט בסדרה "תנוחי" שביימה שירלי שטרן, וגילם את ברל בסרט "חיותה וברל" שכתב וביים עמיר מנור. על משחקו בסרט "חיותה וברל" זכה בפרס השחקן הראשי המצטיין בפסטיבל הקולנוע ירושלים. ב-2013 שיחק בסרט "מדרגות" שכתבה נטלי נאמן וביים מיקו בן פורת. ב-2014 גילם את כרמון בסרט "מיתה טובה" שכתבו וביימו שרון מימון וטל גרניט. ב-2015 גילם את אדון לוי בסדרה "זגורי אימפריה" שביים מאור זגורי ושיחק בסרט "אם וכאשר" שכתב וביים ערן בן יעקב. ב-2015 גילם את פרויקה בסרטו של פיני עדן "קמטי צחוק". ב-2018 שיחק בסרט הקצר "A Wunder Meisse".
ביוגרפיה > בימוי

ב-1965 החל גם בקריירת בימוי, ובתור התחלה נסיונית ביים בהפקה פרטית ערב בן 2 מערכונים: "הנמר" מאת מוריי שיסגל ו"המעלית" מאת הרולד פינטר; בהשתתפות אלברט כהן, מרים גבריאלי ויוסי גרבר. הפקה זו עלתה במקומות שונים בארץ ובצוותא יותר מ-100 פעמים.
בתיאטרון דורות: ב-1966 ביים את ההצגה "הזר והשחקנית" – 4 מערכונים מאת הרולד פינטר, פרנק טיס, גורדון דוויט ואבי יואב בהשתתפות השחקנים חינה רוזובסקה, דליה להב ויאיר רובין.
בתיאטרון צוותא: ב-1967 ביים את ההצגה "עצור! עד כאן" מאת צ'ארלס נולט, בהשתתפות השחקנים אברהם חלפי ודוד מוכתר. ב-1968 ביים את ההצגה "מות סיסרא" שכתבה עליזה ברוך, בהשתתפות השחקניות טובה פרדו ושושנה דואר. ב-1973 ביים את ההצגה "פוחלצים" מאת יוסף שילוח. ב-1976 ביים את ההצגה "באהבה מפושקין" – ערב קטעים מיצירות פושקין.
ב-1969 ביים את ההצגה "הכפיל" מאת גבריאל ארו, בהשתתפות אבנר חזקיהו ואלברט כהן. הפקה זו עלתה כ-90 פעמים.
בתיאטרון דגן: ב-1969 ביים את ההצגה "אדוני השופט" מאת יגאל לב, בהשתתפות השחקנים אריה אליאס, רחל רביד, יעקב בנאי ורפי נאמן.
בתיאטרון גיורא גודיק: ב-1970 ביים את ההצגה "קטאקי" מאת שמעון וינסלברג.
בפסטיבל עכו: ב-1985 ביים את הצגת היחיד שביצע ששי סעד "שמור על הסוסים שלך" מאת משה שדות. ב-1997 ביים את ההצגה "השבוי" מאת יוסי הדר.
בתיאטרון הקאמרי: ב-1985 ביים את ההצגה "טרומפלדור 1985" מאת שמעון צימר. ב-1989 ביים (ע"פ הגרסה שביים יוסי יזרעאלי ב-1966) את החידוש למחזמר "עוץ לי גוץ לי" שכתב אברהם שלונסקי ע"פ האחים גרים. ב-1995 ביים את ההצגה "הלפרין וג'ונסון" מאת ליונל גולדשטיין. ב-1996 ביים את ההצגה לילדים "מסע הניסים והנפלאות" אותה כתב לצד יורם טהרלב. ב-2004 ביים את ההצגה "יעקובי ולידנטל" מאת חנוך לוין בתיאטרון הקאמרי.
בתיאטרון הספרייה: ב-1986 ביים את ההצגה "המוקיון" שכתב חיים חובה (ע"פ הספר "המוקיון" מאת היינריך בל).
בתיאטרון הסמטה: ב-1993 ביים את ההצגה "מעוז 29" מאת אוריה באר, במסגרת שבוע התיאטרון המקורי.
ב-2003 שיחק וביים את ההצגה "חפץ" מאת חנוך לוין בסמינר הקיבוצים.
ב-2006 גילם את הלפרין וגם ביים את ההצגה "הלפרין וג'ונסון" מאת ליונל גולדשטיין בתיאטרון תמונע.